techiaith/cofnodycynulliad_en-cy huggingface dataset:
English: Diolch yn fawr, Dirprwy Lywydd. Can I thank Members for their contributions this afternoon? I absolutely understand the strength of feeling in the Chamber in the light of the immense pressures that we're facing in the Welsh ambulance service, but also in the wider NHS and care service at the moment. I'd like to add my thanks for the incredible efforts of those people who are battling away on the front line as they have been doing month after month after month. I hope that everybody in the Chamber will stand with me in thanking them for their incredible efforts over so many months. I can assure Members that I'm not hiding, I'm not ducking. I am absolutely taking responsibility and I understand that it is my responsibility to drive change in the system at this time of unprecedented pressure. I think it is worth underlining the fact that we have never seen anything like this before. COVID was bad, everybody understood COVID, but everybody in the service at the moment is telling me that this pressure at the moment is worse than anything we've seen hitherto. So, we need to understand the pressure that the system is under at the moment, and it's not something where you can just flick a switch and expect things to change. We've heard everybody this afternoon talk about the way the whole system is integrated, that one part affects the other, and so we're trying to manage all of those systems to understand and to make better those connections, and to make sure that we can see that flow and understand that complicated set of arrangements that exist.
Welsh: Diolch yn fawr, Ddirprwy Lywydd. A gaf fi ddiolch i'r Aelodau am eu cyfraniadau y prynhawn yma? Rwy'n llwyr ddeall cryfder y teimlad yn y Siambr yng ngoleuni'r pwysau aruthrol a wynebwn yng ngwasanaeth ambiwlans Cymru, ond hefyd yn y GIG a'r gwasanaeth gofal ehangach ar hyn o bryd. Hoffwn ychwanegu fy niolch am ymdrechion anhygoel y bobl sy'n brwydro ar y rheng flaen fel y buont yn ei wneud ers misoedd bwy gilydd. Rwy'n gobeithio y bydd pawb yn y Siambr yn sefyll gyda mi i ddiolch iddynt am eu hymdrechion anhygoel dros gynifer o fisoedd. Gallaf sicrhau'r Aelodau nad wyf yn cuddio, nid wyf yn osgoi. Rwy'n bendant yn ysgwyddo'r cyfrifoldeb a deallaf mai fy nghyfrifoldeb i yw sbarduno newid yn y system ar yr adeg hon o bwysau digynsail. Credaf ei bod yn werth tanlinellu'r ffaith nad ydym erioed wedi gweld unrhyw beth tebyg i hyn o'r blaen. Roedd COVID yn wael, roedd pawb yn deall COVID, ond mae pawb yn y gwasanaeth ar hyn o bryd yn dweud wrthyf fod y pwysau hwn yn awr yn waeth nag unrhyw beth a welsom hyd yma. Felly, mae angen i ni ddeall y pwysau sydd ar y system ar hyn o bryd, ac nid yw'n rhywbeth lle gallwch ddisgwyl i bethau newid ar unwaith. Rydym wedi clywed pawb y prynhawn yma yn sôn am y ffordd y mae'r system gyfan yn integredig, fod un rhan yn effeithio ar y llall, ac felly rydym yn ceisio rheoli'r holl systemau hynny i ddeall a gwella'r cysylltiadau hynny, a sicrhau y gallwn weld y llif hwnnw a deall y set gymhleth honno o drefniadau sy'n bodoli.
English: Minister, you need to conclude now.
Welsh: Weinidog, mae angen ichi ddod i ben yn awr.
English: Well, I think the key thing to emphasise is that it's not just about the ambulance service, though. It's also about trying to make sure we address the issue of getting people out of the back door of hospitals once they have been seen. That's why we are hosting a weekly meeting now with the WLGA, with health boards, to address this issue of how we can give more support to get people out of hospital so we can get people through the front door of hospitals, because at the moment there is undoubtedly a blockage at the back door. That is absolutely the priority that I'm working on at the moment. All of these are integrated, but I really am grateful to people for bringing this issue to the attention of the people of Wales, because they need to understand the seriousness of the situation that we are facing at the moment. Diolch.
Welsh: Wel, rwy'n credu mai'r peth allweddol i'w bwysleisio yw nad yw'n ymwneud â'r gwasanaeth ambiwlans yn unig, serch hynny. Mae hefyd yn ymwneud â cheisio sicrhau ein bod yn mynd i'r afael â phroblem cael pobl allan drwy ddrws cefn ysbytai ar ôl iddynt gael eu gweld. Dyna pam ein bod yn cynnal cyfarfod wythnosol yn awr gyda CLlLC, gyda byrddau iechyd, i fynd i'r afael â'r broblem o sut y gallwn roi mwy o gymorth i gael pobl allan o'r ysbyty fel y gallwn gael pobl drwy ddrws blaen ysbytai, oherwydd ar hyn o bryd yn sicr, mae tagfa wrth y drws cefn. Dyna'r flaenoriaeth rwy'n gweithio arni ar hyn o bryd. Mae'r rhain i gyd wedi'u hintegreiddio, ond rwy'n ddiolchgar iawn i bobl am ddod â'r mater hwn i sylw pobl Cymru, oherwydd mae angen iddynt ddeall difrifoldeb y sefyllfa rydym yn ei hwynebu ar hyn o bryd. Diolch.
English: I can only talk about Morriston, but it's not the lack of beds that's causing the problem, it's the lack of rooms in accident and emergency. Accident and emergency, the whole of that area, including the places where people are being taken, is full, and that's where the problem is. It's not - . If they had 100 extra beds, it would not deal with the problem in A&E. The A&E problem is that there are just too many people there.
Welsh: Ni allaf ond siarad am Dreforys, ond nid y diffyg gwelyau sy'n achosi'r broblem, ond prinder ystafelloedd yn yr adran damweiniau ac achosion brys. Mae'r adran damweiniau ac achosion brys, yr ardal gyfan honno, gan gynnwys y mannau yr eir â phobl iddynt yn llawn, a dyna lle mae'r broblem. Nid yw - . Pe bai ganddynt 100 o welyau ychwanegol, ni fyddai'n datrys y broblem yn yr adran damweiniau ac achosion brys. Y broblem yn yr adran damweiniau ac achosion brys yw bod gormod o bobl yno.
English: Well, thank you very much for your intervention, Mike, and I do agree that high numbers in A&E is commonplace. I think Mark Isherwood mentioned earlier about room being a factor, and in other contributions, and the possibility of Nightingale hospitals and other facilities being used. And that is, perhaps, something that can be addressed in the future. The health Minister -
Welsh: Wel, diolch yn fawr am eich ymyriad, Mike, ac rwy'n cytuno bod niferoedd uchel mewn adrannau damweiniau ac achosion brys yn gyffredin. Credaf i Mark Isherwood sôn yn gynharach fod lle yn ffactor, ac mewn cyfraniadau eraill, a'r posibilrwydd o ddefnyddio ysbytai Nightingale a chyfleusterau eraill. Ac mae hynny, efallai, yn rhywbeth y gellir mynd i'r afael ag ef yn y dyfodol. Mae'r Gweinidog iechyd -
English: Will the Member take another intervention? It's your choice.
Welsh: A wnaiff yr Aelod dderbyn ymyriad arall? Chi sydd i ddewis.
English: You raise a very important point, which I was going to say, really. We have always talked about ambulances and we've talked always about the patients. But no health board so far has come up - . How many people in the A&E department are working at a given time? It is not more than one or two people, and they are the most junior people, they are not well versed with the A&E department. And as we talked about, at hospitals by night, you can go and ear, nose and throat people will see the orthopaedics, medical people will see surgical patients and there's chaos. So, always when we're talking about ambulance times, I would urge the Minister to tell us how many doctors are working in a given time in the A&E department, and you will see for yourself that it is not the ambulance services, it is the department of health that is failing us and it is making it a scapegoat, this 'Ambulance, ambulance'. Thank you.
Welsh: <p>Rydych yn codi pwynt pwysig iawn yr oeddwn yn mynd i'w ddweud mewn gwirionedd. Rydym bob amser wedi sôn am ambiwlansys ac rydym wedi siarad bob amser am y cleifion. Ond nid oes yr un bwrdd iechyd hyd yma wedi codi - . Faint o bobl sy'n gweithio yn yr adran damweiniau ac achosion brys ar adeg benodol? Nid yw'n fwy nag un neu ddau o bobl, a phobl llai profiadol ydynt, nid ydynt yn gyfarwydd iawn â'r adran damweiniau ac achosion brys. Ac fel y soniasom, mewn ysbytai liw nos, gallwch fynd yno a bydd pobl clust, trwyn a gwddf yn gweld y cleifion orthopedig, bydd pobl feddygol yn gweld cleifion llawfeddygol ac mae'n anhrefn. Felly, bob amser pan fyddwn yn sôn am amseroedd ambiwlans, byddwn yn annog y Gweinidog i ddweud wrthym faint o feddygon sy'n gweithio ar adeg benodol yn yr adran damweiniau ac achosion brys, ac fe welwch drosoch eich hun nad y gwasanaethau ambiwlans ond yr adran iechyd sy'n gwneud cam â ni, ac mae'n gwneud bwch dihangol ohono, yr 'Ambiwlans, ambiwlans' hwn. Diolch.</p>
English: Can I remind Members that interventions are not opportunities to make further speeches, as well? [ Laughter.]
Welsh: A gaf fi atgoffa'r Aelodau nad cyfle i wneud areithiau pellach yw ymyriadau? [ Chwerthin.]
English: The proposal is to agree the motion without amendment. Does any Member object? [ Objection. ] Yes. I will therefore defer voting on the motion until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad. ] Oes. Gohiriaf y bleidlais ar y cynnig tan y cyfnod pleidleisio.
English: Item 7 is the Plaid Cymru debate on a four-day working week. I call on Luke Fletcher to move the motion.
Welsh: Eitem 7 yw dadl Plaid Cymru ar wythnos waith pedwar diwrnod. Galwaf ar Luke Fletcher i wneud y cynnig.
English: Yes, of course, Tom.
Welsh: Gwnaf, wrth gwrs, Tom.
English: I thank Luke for this intervention. Is he aware that the Spanish pilot scheme apparently has support that tapers off over time, which, obviously, would mean that Spanish companies would have to let workers go, potentially, or increase costs at the end of that? So, that Spanish scheme you mentioned perhaps isn't the one I would draw upon in your instance.
Welsh: Diolch i Luke am yr ymyriad. A yw'n ymwybodol fod cynllun peilot Sbaen, i bob golwg, yn cynnwys cymorth sy'n lleihau dros amser, a fyddai, yn amlwg, yn golygu y byddai'n rhaid i gwmnïau Sbaen ddiswyddo gweithwyr o bosibl, neu godi costau ar ddiwedd hynny? Felly, efallai nad y cynllun Sbaeneg y sonioch chi amdano yw'r un y byddwn i'n ei ddefnyddio yn eich enghraifft chi.
English: I have selected the four amendments to the motion. If amendment 1 is agreed, amendment 2 will be deselected. I call on Joel James to move amendments 1, 3 and 4, tabled in the name of Darren Millar.
Welsh: Rwyf wedi dethol y pedwar gwelliant i'r cynnig. Os derbynnir gwelliant 1, caiff gwelliant 2 ei ddad-ddethol. Rwy'n galw ar Joel James i gynnig gwelliannau 1, 3 a 4, a gyflwynwyd yn enw Darren Millar.
English: Thank you, Dirprwy Lywydd. I've got to admit, I have considerable sympathy for the Deputy Minister; not only do you debate matters that are within your remit, but it now seems that you have to waste valuable time debating issues that you have no influence over whatsoever. Indeed, I believe the Minister has previously gone on record to say that the four-day working week is not devolved and is outside the remit of this Welsh Government. However, as a responsible opposition, my party believes that it is our duty to engage with all matters within this Chamber, even if the only perceivable outcome to this debate is that Plaid Cymru will have something to put in their leaflets. As such, Dirprwy Lywydd, I'd like to formally move the amendments tabled in the name of my colleague Darren Millar. Our position is that the proposals for a four-day working week are not grounded in reality, because it entirely relies on the assumption that productivity - the rate of work per hour - will be increased if employees work fewer hours on the same pay. How can doctors, nurses, firemen, teachers, ambulance drivers be more productive than they already are? Measuring productivity is a very complicated -
Welsh: Diolch, Ddirprwy Lywydd. Rhaid imi gyfaddef, mae gennyf gryn gydymdeimlad â'r Dirprwy Weinidog; nid yn unig eich bod yn trafod materion sydd o fewn eich cylch gwaith, ond mae'n ymddangos yn awr fod yn rhaid ichi wastraffu amser gwerthfawr yn trafod materion nad oes gennych unrhyw ddylanwad drostynt o gwbl. Yn wir, credaf fod y Gweinidog wedi dweud yn gyhoeddus o'r blaen nad yw mater yr wythnos waith pedwar diwrnod wedi'i ddatganoli a'i fod y tu allan i gylch gwaith y Llywodraeth hon yng Nghymru. Fodd bynnag, fel gwrthblaid gyfrifol, mae fy mhlaid i'n credu mai ein dyletswydd yw ymateb i bob mater yn y Siambr hon, hyd yn oed os mai'r unig ganlyniad posibl i'r ddadl hon yw y bydd gan Blaid Cymru rywbeth i'w roi yn ei thaflenni. Felly, Ddirprwy Lywydd, hoffwn gynnig yn ffurfiol y gwelliannau a gyflwynwyd yn enw fy nghyd-Aelod Darren Millar. Ein safbwynt ni yw nad yw'r cynigion ar gyfer wythnos waith pedwar diwrnod yn seiliedig ar realiti, oherwydd dibynnant yn llwyr ar y rhagdybiaeth y bydd cynhyrchiant - cyfradd gwaith yr awr - yn cynyddu os bydd cyflogeion yn gweithio llai o oriau am yr un cyflog. Sut y gall meddygon, nyrsys, dynion tân, athrawon, gyrwyr ambiwlans fod yn fwy cynhyrchiol nag y maent eisoes? Mae mesur cynhyrchiant yn gymhleth iawn -
English: Thank you for that, Joel. I was just wondering if Joel would agree with me that at the time when they were looking to implement a weekend and paid holidays, there were probably similar people saying exactly the same as you are - that's it's unrealistic and unattainable.
Welsh: Diolch ichi am hynny, Joel. Roeddwn yn meddwl tybed a fyddai Joel yn cytuno â mi, ar yr adeg pan oeddent yn ceisio gweithredu penwythnos a gwyliau â thâl, mae'n debygol fod pobl debyg yn dweud yn union yr un peth â chi - ei fod yn afrealistig ac yn amhosibl ei gyflawni.
English: I call on the Deputy Minister for Social Partnership to formally move amendment 2, tabled in the name of Lesley Griffiths.
Welsh: Galwaf ar y Dirprwy Weinidog Partneriaeth Gymdeithasol i gynnig yn ffurfiol gwelliant 2, a gyflwynwyd yn enw Lesley Griffiths.
English: I'm very grateful to speak in this debate this afternoon. And it is often said that ideas have their moment - a moment in time when it makes sense to pursue them. Now, as someone who specialised in change management in my previous role as an engineer, it was my job to understand when that moment was and how to bring people around to change. That is the view I hold for the idea of a four-day working week. I support it and I will be holding an event tomorrow to explore it further in Wales.
Welsh: Rwy'n falch iawn o siarad yn y ddadl hon y prynhawn yma. A dywedir yn aml fod i syniadau eu moment - moment mewn amser pan fydd yn gwneud synnwyr inni fynd ar eu trywydd. Nawr, fel rhywun a oedd yn arbenigo mewn rheoli newid yn fy rôl flaenorol fel peiriannydd, fy ngwaith i oedd deall pryd oedd y foment honno a sut i baratoi pobl ar gyfer newid. Dyna fy safbwynt ar y syniad o wythnos waith pedwar diwrnod. Rwy'n ei gefnogi a byddaf yn cynnal digwyddiad yfory i'w archwilio ymhellach yng Nghymru.
English: Thank you. A four-day working week could potentially cause a two-tiered system with workers, with those who can actually work four days a week and those in our food processing industry, our farmers and our lorry drivers, who are keeping food on our tables and on our shelves, who can't. And as somebody - I know, yourself - who actually promotes fairness in the workplace, do you think that is fair that we could have a two-tier system here in Wales?
Welsh: Diolch. Gallai wythnos waith pedwar diwrnod greu system ddwy haen gyda gweithwyr, gyda'r rhai sy'n gallu gweithio pedwar diwrnod yr wythnos, a'r rhai yn ein diwydiant prosesu bwyd, ein ffermwyr a'n gyrwyr lorïau, sy'n cadw bwyd ar ein byrddau ac ar ein silffoedd, sy'n methu gwneud hynny. Ac fel rhywun - rwy'n gwybod, eich hun - sy'n hyrwyddo tegwch yn y gweithle, a ydych yn credu bod hynny'n deg, y gallem weld system ddwy haen yma yng Nghymru?
English: Although it's affected us all, the effects of the pandemic have been anything but equitable. Research underlines this time and again. We hear talk of learning the pandemic's hard lessons, of building back better, of grasping the opportunity for change offered by the new perspectives forced on us by crisis. Adopting a new way of working is, of course, one such opportunity. A four-day working week could be key to tackling that inequality, which has no place in modern society and which has been so clearly revealed by the pandemic, that of gender inequality.
Welsh: Er eu bod wedi effeithio ar bob un ohonom, mae effeithiau'r pandemig wedi bod yn unrhyw beth ond cyfartal. Mae ymchwil yn tanlinellu hyn dro ar ôl tro. Clywn sôn am ddysgu gwersi caled y pandemig, am adeiladu'n ôl yn well, am fanteisio ar y cyfle i newid a gynigir gan y persbectif newydd a orfodwyd arnom gan argyfwng. Mae mabwysiadu ffordd newydd o weithio, wrth gwrs, yn un cyfle o'r fath. Gallai wythnos waith pedwar diwrnod fod yn allweddol i fynd i'r afael â'r anghydraddoldeb hwnnw, nad oes iddo le mewn cymdeithas fodern ac sydd wedi'i ddatgelu mor glir gan y pandemig, sef anghydraddoldeb rhywiol.
English: Let's be clear, the four-day working week is no silver bullet for all these inequalities. Our understanding of work as a whole needs to change, and this is achievable, I think. Our acceptance of radically new working practices in such a short period of time shows this. Waged work is not the only sphere that needs to be reimagined, but the opportunity offered by a four-day working week to women would be more effective than the myriad of gender equality reviews and policies that are unevenly deployed and unevenly monitored, and as such have had limited success in levelling the playing field for women. How many times have we talked in this place about gender balance in civic and political life? Giving women more time to pursue a life in and beyond work will help to increase female participation and representation in those organisations that most need to understand their experiences. Of course, any and all reforms to the working week must benefit all workers, and tackle socioeconomic inequality in all spheres, as we have heard.
Welsh: Gadewch inni fod yn glir, nid yw'r wythnos waith pedwar diwrnod yn ffordd o ddatrys yr holl anghydraddoldebau hyn. Mae angen i'n dealltwriaeth o waith yn ei gyfanrwydd newid, ac mae hyn yn gyraeddadwy yn fy marn i. Mae'r modd y gwnaethom dderbyn arferion gwaith newydd radical mewn cyfnod mor fyr yn dangos hyn. Nid gwaith cyflogedig yw'r unig faes sydd angen ei ailddychmygu, ond byddai'r cyfle a gynigir gan wythnos waith pedwar diwrnod i fenywod yn fwy effeithiol na'r myrdd o adolygiadau a pholisïau cydraddoldeb rhywiol sy'n cael eu defnyddio mewn modd anwastad ac sy'n cael eu monitro mewn modd anwastad, ac sydd felly ond wedi cael llwyddiant cyfyngedig wrth fynd ati i sicrhau tegwch i fenywod. Sawl gwaith y siaradwyd yn y lle hwn am gydbwysedd rhwng y rhywiau mewn bywyd sifil ac mewn gwleidyddiaeth? Bydd rhoi mwy o amser i fenywod fynd ar drywydd bywyd mewn gwaith a thu hwnt i waith yn helpu i gynyddu cyfranogiad a chynrychiolaeth menywod yn y sefydliadau y mae fwyaf o angen iddynt ddeall eu profiadau. Wrth gwrs, rhaid i unrhyw ddiwygio i'r wythnos waith fod o fudd i bob gweithiwr, a mynd i'r afael ag anghydraddoldeb economaidd-gymdeithasol ym mhob maes, fel y clywsom.
English: The response to the climate crisis calls for the reshaping of our economic system in several ways. The world of work needs to be at the heart of the zero-carbon economy, and working hours and how we define work are at the heart of that. To ensure that everyone has a voice in drawing up this sustainable society that we have to co-create, we have to ensure that everyone is empowered and benefits from the changes that the reform of the world of work would lead to. We have to ensure that the employees on the lowest wages - and women, of course, are the majority of those - aren't forced to search for additional employment or can't access leisure facilities or affordable care support. We have to ensure that the reform of working patterns goes hand in hand with the reform of pay and conditions, and that's why the contribution of trade unions to any transformation is vital to safeguard those who are in inequitable situations socially and economically from being disadvantaged further. And that's why a pilot is vital here, and that's what we can do in Wales to see the impact and the solutions that are required to see how this innovative idea can be part of the response to eradicate those deep-seated inequalities that scar our society and prevent the development of a fair and sustainable economy. Wales has an opportunity to demonstrate to its people and to the world that that is our aspiration. I encourage you to support the motion.
Welsh: Mae ymateb i'r argyfwng hinsawdd yn gofyn am ail-lunio ein system economaidd mewn pob math o ffyrdd. Mae'n rhaid i'r byd gwaith fod wrth galon yr economi sero carbon ac mae oriau gwaith a sut rydyn ni'n diffinio gwaith yn greiddiol i hynny. Er mwyn sicrhau bod gan bawb lais wrth ffurfio'r gymdeithas gynaliadwy y mae'n rhaid inni ei chyd-greu, rhaid sicrhau bod pawb yn cael eu hymrymuso ac yn elwa o'r newidiadau y byddai diwygio'r byd gwaith yn eu meithrin. Rhaid sicrhau nad yw'r gweithwyr ar y cyflogau isaf - a menywod, wrth gwrs, yw'r rhan fwyaf o'r rheini - yn cael eu gorfodi i chwilio am waith ychwanegol neu fethu â chael mynediad at gyfleusterau hamdden neu gefnogaeth gofal fforddiadwy. Rhaid sicrhau bod diwygio patrymau gwaith yn mynd law yn llaw â diwygio amodau a thelerau gwaith, a dyna pam fod cyfraniad undebau llafur mewn unrhyw drawsnewidiad yn allweddol i amddiffyn y rhai sydd mewn sefyllfa anghyfartal yn gymdeithasol ac yn economaidd rhag cael eu hanfanteisio ymhellach. A dyna pam fod peilot yn hanfodol, a dyna beth allwn ni ei wneud yng Nghymru i weld yr effeithiau a'r datrysiadau sydd eu hangen i weld sut gallai'r syniad blaengar hwn fod yn rhan o'r ateb i ddileu anghydraddoldebau dwfn sy'n creithio ein cymdeithas ac yn atal datblygiad economi deg a chynaliadwy. Mae gan Gymru gyfle i ddangos i'w phobl ac i'r byd mai dyna yw ein dyhead. Rwy'n eich annog chi i gefnogi'r cynnig.
English: I'm very grateful to have an opportunity to contribute to this debate today on such an important topic. A four-day working week has the potential to be transformational for Wales, and we should support the idea for a number of reasons. COVID has given us an opportunity to build a better economy that works for the people of Wales, and we should embrace this opportunity to be innovative. A four-day working week is an idea that works perfectly with the challenge set by the Future Generations Commissioner for Wales to create, and this is a quote,
Welsh: Dwi'n ddiolchgar iawn am gael siarad yn y ddadl yma heddiw ar bwnc mor bwysig. Mae gan wythnos waith pedwar diwrnod y potensial i fod yn drawsnewidiol i Gymru, a dylem gefnogi'r syniad am lu o resymau. Mae COVID wedi rhoi cyfle inni adeiladu economi well sy'n gweithio i bobl Cymru, a dylem gofleidio'r cyfle hwn i fod yn flaengar. Mae wythnos waith pedwar diwrnod yn syniad sy'n cyd-fynd yn berffaith â'r her a osododd Comisiynydd Cenedlaethau'r Dyfodol Cymru i greu, a dyma'r dyfyniad,
English: These are all things that would contribute towards making a fairer, more prosperous and happier Wales. I'm sure that it will be problematic for some in this Chamber to support any steps that would help to create a better working week for ordinary people, and we know who those people are. However, I do call on you today who believe in workers' rights and see yourselves as being progressive politicians to support Plaid Cymru in this debate, to support our motion and to support the workers of Wales. Thank you.
Welsh: Mae'r rhain i gyd yn bethau fyddai'n cyfrannu at sicrhau Cymru decach, fwy llewyrchus ac hapusach. Mae'n siŵr bydd hi'n groes i'r graen i rai yn y Siambr hon i gefnogi unrhyw fesur a fyddai'n helpu i greu wythnos waith well i bobl gyffredin, ac rydyn ni'n nabod y bobl rheini. Ond, fodd bynnag, rwy'n galw heddiw arnoch chi sy'n credu mewn hawliau gweithwyr ac yn ystyried eich bod yn wleidyddion blaengar i gefnogi Plaid Cymru yn y ddadl hon, i gefnogi ein cynnig ac i gefnogi gweithwyr Cymru. Diolch yn fawr.